জেলা ব্র্যান্ডিংয়ের অন্যতম একটি হল টাঙ্গুয়ার হাওর। জেলা ব্র্যান্ডিং কর্মপরিকল্পনা গ্রহণের পর টাঙ্গুয়ার হাওর নিয়ে উন্নয়ন কর্মপরিকল্পনা গ্রহণ করা হয়। কর্মপরিকল্পনার আলোকে টাঙ্গুয়ার হাওরের জীববৈচিত্র্য রক্ষা, মাছের উৎপাদন বৃদ্ধি, অতিথি পাখি রক্ষার জন্য পদক্ষেপ গ্রহণ করা হয়েছে। এতে করে বর্তমানে মাছের উৎপাদন বৃদ্ধি পেয়েছে, অতিথি পাখির সংখ্যা বৃদ্ধি পয়েছে এবং পর্যটকদের আনাগোনাও বেড়েছে। এখানে ১৪০ টির বেশি প্রজাতির স্বাদু পানির মাছ পাওয়া যায়। এছাড়া করচ, নল খাগড়া, বন তুলিসহ বিলুপ্ত প্রায় বহুপ্রজাতির গাছ গাছালি এই হাওর এলাকায় রয়েছে। এ হাওরের নয়নাভিরাম প্রাকৃতিক সৌন্দর্য পর্যটকদের সহজেই আকৃষ্ট করে।